text: ақтас мұнай-газ конденсат кен орны өзен-жетібай антиклин белдеміндегі мұнай-газ конденсат кен орны. маңғыстау облысында, ақтау қаласының 85 км жерде орналасқан. құрылым сейсмобарлау жұмыстарымен 1962-1963 жылдары табылып, кен орны 1967 жылы ашылған. валанжин жік қабатының табанымен (-1320 м-лік тұйықтаушы изогипса) оқшауланған брахиантиклин қатпардың өлшемдері 8,6x3,4 км, амплитудасы 20 м. тереңдеген сайын оның амплитудасы 90 м-ге дейін артады, ал аален жікқабатының табаны бойынша 130 м-ге дейін жетеді. төменгі және ортаңғы юра шөгінділерінде өнімді горизонт бары анықталды, бұлардың көпшілігі ортаңғы юра қатқабатында. бір горизонт төменгі юраға жатады. екі өнімді горизонттағы жатындар шомбал, қалғандары қойнауқаттық, күмбездік. қанығу сипаты жағынан жатын біреуі және үшеуі мұнайлы. кеуекті жинауыштар құмтастар мен алевролиттерден тұрады. өнімді горизонттардың ашық кеуектілігі 14-20%, өтімділігі 0,209-0,06 мкм2 аралығында өзгеріп отырады, жалпы қалыңдығы 3,7-66,3 м, тиімдісі 2,5-49,6 м, мұнаймен қанығу қалыңдығы 3,3-15,6 м, газбен қанығу қалыңдығы 2-12 шамасында. жатындардың биіктігі м-ден 41 м-ге дейін жетеді. үш горизонттың жатынындағы бастапқы қысым 20,0-20,6 мпа-дан аспады, тек бір горизонттікі ғана 25,6 мпа-ға жетті. қойнауқаттық температура 87-104°с болды. мұнайдың бастапқы шығымдары 4,8-187 м3/тәу-ке дейін өзгеріп тұрды, газға қанығу дәрежесі 73-149 м3/т-ға дейінгі шамада. өнімді горизонттардың мұнайлары ауыр және өте ауыр, тығыздығы 872-915 кг/м3- қа дейін жетеді, күкірті аз (0,2%), парафині мол (20-26,14%). мұнайда еріген газдың құрамында метан басым, ол 82,4%-ға жетеді, ауыр үлесі 15%-дай, азот бар (3%-ға дейін). газ жатындарымен газды тақия газдары салмақты, этанды (9,6-16%), ауыр үлесі 14,6-30,72%, азоттікі 1,2-5,2%. газ шығымдары 41-187 мың м3/тәу. бір өнімді горизонттағы тұрақты конденсаттың мөлшері 78,8 г/м3-ды құрайды, басқаларынікі 60 г/м3-тан артпайды. конденсаттың шығымы 2,6-11,4 м3/тәу-к, оның тығыздығы 793 кг/м3. өнімді горизонттардың сулары минералдылығы 145-167 г/л хлоркальцийлі тұздықтар болып табылады. жатындардың режимі серпінді суарынды. кен орнынан газ ғана өндіріледі, мұнай өндіру тоқтатылған.